ผีน้อย เกือบ 200 ชีวิตหนีโควิด-19 กลับไทย มีไข้ 19 อีก 161 กลับบ้านแล้ว
ไม่ใช่แค่ 33 จังหวัดต้องระวัง เปิดสถิติ ผีน้อยเกาหลี เดินทางกลับไทยระหว่างวันที่ 2-4 มี.ค.63 จำนวน 180 คนมีไข้ 19 คน ส่วน 161 ปล่อยให้กลับไปกักตัวที่บ้านจากสถานการณ์ระบาดของไวรัสโคโรนา หรือโควิด-19อย่างหนักที่เกาหลีใต้ ส่งผลทำให้คนไทย หรือคนที่เป็นแรงงานผิดกฎหมายที่เกาหลีใต้ หรือที่เรียกว่าผีน้อยต้องการเดินทางกลับประเทศไทยจำนวนเกือบ 5 พันคน ตามที่ได้รายงานไปแล้วนั้นล่าสุด วันที่ 4 ก.พ.63 ผู้สื่อข่าวรายงานว่า พ.ต.อ.เชิงรณ ริมผดี รอง ผบก.ตม.2 ในฐานะรองโฆษกสำนักงานตรวจคนเข้าเมือง กล่าวว่า สำหรับคนไทยที่ได้ใช้แรงงานผิดกฎหมายที่ประเทศเกาหลีใต้ หรือ ผีน้อย ที่รายงานตัวกับทางการเกาหลีใต้ และถูกส่งกลับมาประเทศไทย ได้ทยอยเดินทางจากเมืองอินชอน เกาหลีใต้ เข้าประเทศไทยทางท่าอากาศยานสุวรรณภูมิ ท่าอากาศยานดอนเมือง และท่าอากาศยานภูเก็ต ตั้งแต่วันที่ 1 ธ.ค.62 - วันที่ 29 ก.พ.63 มีจำนวนทั้งสิ้น 2022 คนและ ตั้งแต่วันที่ 2 มี.ค.63 จนถึงเวลา 15.00 น. วันที่ 4 มี.ค.63 มีผีน้อยเดินทางกลับประเทศไทยทางท่าอากาศยานสุวรรณภูมิ ท่าอากาศยานดอนเมือง และท่าอากาศยานภูเก็ต อีก 180 คน ในจำนวนนี้มี 19 คนที่มีอาการไข้ ต้องถูกกักตัวตรวจวินิจฉัยตามขั้นตอนการควบคุมโรคต่อไป ส่วนที่เหลืออีก 161 คน ถูกปล่อยให้ไปกักตัวเองในที่พำนักตามประวัติที่แจ้งไว้ในระบบตรวจคนเข้าเมือง.
ไม่ใช่แค่ 33 จังหวัดต้องระวัง เปิดสถิติ ผีน้อยเกาหลี เดินทางกลับไทยระหว่างวันที่ 2-4 มี.ค.63 จำนวน 180 คน มีไข้ 19 คน ส่วน 161 ปล่อยให้กลับไปกักตัวที่บ้าน
โควิด-19,ไวรัสโคโรนา,ไวรัสอู่ฮั่น,ไวรัสโคโรน่า,ผีน้อยเกาหลี,ผีน้อย,ข่าวทั่วไป